ഉയരങ്ങളിലേക്ക് വഴിനടത്തിച്ച ഗുരുവിന്റെ ചിതയെരിയുംവരെ ഇമവെട്ടാതെ ഉഷ പയ്യോളി കോഴിക്കോട് : മൂന്ന് പതിറ്റാണ്ട് മുമ്ബാരംഭിച്ച് വിശ്വകായികലോകത്തിന് മുമ്ബില് ഇന്നും തന്്റെ പേരും പ്രശസ്തിയും അവിസ്മരണീയമാക്കിയതിന് പിന്നിലെ അണിയറശില്പിയായ പരിശീലകന് ഒ.എം. നമ്ബ്യാരുടെ വിയോഗം പി.ടി.ഉഷയെന്ന ശിഷ്യക്ക് താങ്ങാനാവുന്നതിലും അപ്പുറമായിരുന്നു. അത്ലറ്റിക്സില് പരിശീലനമാരംഭിച്ച പന്ത്രണ്ടാം വയസ്സ് മുതല് കോച്ച് എന്നതിലുമുപരി തന്്റെ പിതാവിന് തുല്യനായിട്ടായിരുന്നു ഒളിമ്ബ്യന് പി.ടി. ഉഷയെന്ന പയ്യോളി എക്സ്പ്രസ്സിന് അദ്ദേഹത്തോട് എന്നുമുള്ള സമീപനം. വെള്ളിയാഴ്ച രാവിലെ പതിനൊന്നോടെ മണിയൂര് ഗ്രാമപഞ്ചായത്തിലെ മീനത്തുകര ഒതയോത്തെ വീട്ടുമുറ്റത്ത് വെച്ച നമ്ബ്യാരുടെ ചേതനയറ്റ ശരീരത്തിന് മുമ്ബില് ശവസംസ്കാരത്തിന് മുന്നോടിയായ ചടങ്ങുകള് ഓരോന്നായി നടക്കുമ്ബോഴും അവരുടെ ഈറനണിഞ്ഞ കണ്ണുകള് സ്ട്രച്ചറില് ഇമവെട്ടാതെ നോക്കി നില്ക്കുന്നുണ്ടായിരുന്നു. വ്യാഴാഴ്ച വൈകീട്ട് നമ്ബ്യാരുടെ മരണവാര്ത്ത അറിഞ്ഞപ്പോള് തന്നെ പയ്യോളിയിലെ വീട്ടില് നിന്നും ഉഷ മിനിറ്റുകള്ക്കകം മീനത്തുകരയിലെത്തിയിരുന്നു. ഒ.എം. നമ്ബ്യാര് എന്ന പരിശീലകന് ഇല്ലായിരുന്നുവെങ്കില് ഇന്ന് നിങ്ങളറിയപ്പെടുന്ന ഉഷ ഉണ്ടാവില്ലായിരുന്നുവെന്ന് മാധ്യമ പ്രവര്ത്തകരോട് സംസാരിക്കവെ അവര് പറഞ്ഞു. എഴുപതുകളുടെ അവസാനത്തില് പയ്യോളി കടപ്പുറത്ത് നിന്നായിരുന്നു നമ്ബ്യാരുടെ കീഴിലുള്ള കഠിന പരിശീലനത്തിന്്റെ ആരംഭം. അക്കാലത്ത് അദ്ദേഹത്തിന്്റെ വീട്ടില് നിന്നും കുറ്റ്യാടി പുഴ കടക്കണമെങ്കില് ഇന്നത്തെ പോലെ പാലമുണ്ടായിരുന്നില്ല. അതിരാവിലെ തോണിയില് കയറിയായിരുന്നു എന്നും ആറ് മണിക്ക് തുടങ്ങുന്ന പരിശീലനത്തിനായി അദ്ദേഹമെത്തിയിരുന്നത്. മികച്ച പരിശീലകനെന്ന നിലയില് നമ്ബ്യാര് സാറുടെ അശ്രാന്ത പരിശ്രമങ്ങളുടെ അനന്തരഫലമായിരുന്നു 1984 ല് ലോസ് ആഞ്ചലസ് ഒളിമ്ബിക്സിലെ മികച്ച പ്രകടനം. 400 മീറ്റര് ഹര്ഡില്സില് സെക്കന്ഡിന്റെ നൂറിലൊരംശം വ്യത്യാസത്തിലാണ് വെങ്കല മെഡല് നഷ്ടപ്പെട്ടത്. ആ ഒരു നിമിഷം കൊച്ചു കുട്ടിയെപ്പോലെ പൊട്ടിക്കരയുന്നത് ഇന്നലെ കഴിഞ്ഞത് പോലെയാണ് താന് ഓര്ക്കുന്നതെന്നും ഉഷ പറഞ്ഞു. അതേസമയം, അന്നത്തെ മത്സരത്തില് ഹര്ഡില്സ് ഫൈനല് ആരംഭിക്കാനായി വെടിയൊച്ച മുഴങ്ങിയപ്പോള് ആസ്ട്രേലിയന് താരം ഫൗള് ആയതു കൊണ്ട് മത്സരം പുനഃരാരംഭിച്ചതാണ് ഉഷക്ക് തിരിച്ചടിയായതെന്ന് നമ്ബ്യാര് സൂചിപ്പിച്ചിരുന്നു. ആസ്ട്രേലിയന് താരം ഫൗളായില്ലങ്കില് ആദ്യഘട്ടത്തില് ഉഷ ഏറെ മുമ്ബോട്ടേക്ക് കുതിച്ചിരുന്നുവെന്നും ഉഷക്ക് മെഡല് ഉറപ്പായിരുന്നുവെന്നും നമ്ബ്യാര് അന്ന് വിലയിരുത്തി. 1986ല് ജക്കാര്ത്ത ഏഷ്യാഡില് അഞ്ച് സ്വര്ണമടക്കം ആറ് മെഡലുകള് നേടി ഉഷ ചരിത്രം രചിച്ചിരുന്നു. ഓര്മകളുടെ മായാപ്രപഞ്ചത്തില് മനസ്സ് അലതല്ലുമ്ബോഴും പിതൃതുല്യന്്റെ ചിത എരിഞ്ഞടങ്ങുന്ന വേളയില് കണ്ണീര് വീര്ത്ത മുഖവുമായി ഉഷ വിങ്ങിപ്പൊട്ടുകയായിരുന്നു . ദ്രോണാചാര്യര് ഇനി ഓര്മ മണിയൂരിലെ വീട്ടില് ഒ.എം.നമ്ബ്യാരുടെ മൃതശരീരത്തില് സ്നേഹത്തോടെ സ്പര്ശിക്കുന്ന ഒളിമ്ബ്യന് പി.ടി. ഉഷ വടകര: പ്രഥമ ദ്രോണാചാര്യ പുരസ്കാരത്തിനുടമയും മികച്ച കായികപരിശീലകനുമായ പത്മശ്രീ ഒതയോത്ത് മാധവന് നമ്ബ്യാര് എന്ന ഒ.എം. നമ്ബ്യാര് ഇനി ഓര്മ. മൃതദേഹം വെള്ളിയാഴ്ച രാവിലെ ഔദ്യോഗിക ബഹുമതികളോടെ വീട്ടുവളപ്പില് സംസ്കരിച്ചു. മൂത്തമകന് മുരളീധരന് ചിതക്ക് തീ കൊളുത്തി. വ്യാഴാഴ്ച വൈകീട്ട് അഞ്ചരയോടെയാണ് മണിയൂര് മീനത്തുകരയിലെ വസതിയില് ഒ.എം. നമ്ബ്യാര് അന്തരിച്ചത്. ദീര്ഘകാലമായി പാര്ക്കിന്സണ്സ് രോഗം ബാധിച്ച് ചികിത്സയിലായിരുന്നു. പി.ടി. ഉഷയുടെ പരിശീലകനായി രാജ്യത്തെ മികച്ച പരിശീലകന് എന്ന പേരെടുത്ത നമ്ബ്യാര് നിരവധി കായികതാരങ്ങള്ക്ക് വഴികാട്ടിയായിരുന്നു. സംസ്കാര ചടങ്ങുകള്ക്ക് ഉടനീളം പി.ടി. ഉഷയുടെ സാന്നിധ്യമുണ്ടായിരുന്നു. വീട്ടുമുറ്റത്ത് പൊതുദര്ശനത്തിന് വെച്ച മൃതദേഹം ഒരു നോക്കു കാണാന് കോവിഡ് വിലക്കുകള്ക്കിടയിലും നിരവധി പേരാണ് എത്തിയത്. കോച്ച് നമ്ബ്യാര് എന്നും നമ്ബാള് എന്നും നാട്ടുകാര് സ്നേഹത്തോടെ വിളിച്ചിരുന്ന ഒ.എം. നമ്ബ്യാര് രാജ്യാന്തര വേദികളില് വ്യക്തിമുദ്ര പതിപ്പിച്ചപ്പോഴും നാട്ടുകാരുമായി ഹൃദയബന്ധം സൂക്ഷിച്ചിരുന്നതിന് തെളിവായിരുന്നു അന്ത്യാഞ്ജലി അര്പ്പിക്കാനെത്തിയവരുടെ നീണ്ടനിര. മുഖ്യമന്ത്രി പിണറായി വിജയനു വേണ്ടി മന്ത്രി വി. അബ്ദുറഹിമാന് മൃതദേഹത്തില് പുഷ്പചക്രം അര്പ്പിച്ചു. ഗോവ ഗവര്ണര് അഡ്വ. പി.എസ്. ശ്രീധരന്പിള്ള വീട്ടിലെത്തി അന്ത്യോപചാരമര്പ്പിച്ചു. എം.എല്.എമാരായ കെ.പി. കുഞ്ഞമ്മദ്കുട്ടി, കെ.പി. മോഹനന്, കെ.കെ. രമ, ജില്ല പഞ്ചായത്ത് പ്രസിഡന്റ് ഷീജ ശശി, വടകര ആര്.ഡി.ഒ സി. ബിജു, സി.പി.എം ജില്ല സെക്രട്ടറി പി. മോഹനന്, ബി.ജെ.പി നേതാവ് പി.കെ. കൃഷ്ണദാസ് തുടങ്ങിയവര് അന്ത്യാഞ്ജലിയര്പ്പിക്കാനെത്തി.